ช่วยสรุปบทความ ออมด้วยเงินมากแต่เริ่มต้นช้า กับออมน้อยกว่าแต่เริ่มก่อน อันไหนสร้างผลตอบแทนได้มากกว่ากัน ให้หน่อยนะคะ
โจทย์วันนี้คือ ออมด้วยเงินมากแต่เริ่มต้นช้า กับออมน้อยกว่าแต่เริ่มก่อน อันไหนสร้างผลตอบแทนได้มากกว่ากัน โดยพิจารณาให้เงินต้นเท่ากัน ผลตอบแทนเท่ากัน แบบไหนจะดีกว่ากันกันแน่ เริ่มต้นกันเลยดีกว่า ตั้งกรณีศึกษาเป็นนายกระต่ายกับนายเต่า โดยนายกระต่ายเลือกออมเดือนละ 1,000 บาทเป็นเวลา 10 ปี ในขณะที่นายเต่าเลือกออมเดือนละ 500 บาทเป็นเวลา 20 ปี ซึ่งทั้งนายกระต่ายและนายเต่าลงทุนในกองทุนรวมอสังหาริมทรัพย์ทั้งคู่ เฉลี่ยแล้วได้ผลตอบแทนปีละ 8% เท่ากัน เงินทั้งหมดที่ใส่เข้าไปในการออมของทั้งคู่เท่ากันที่ 120,000 บาท นายกระต่ายออม 1,000 บาท 10 ปี และนายเต่าออม 500 บาท 20 ปี
โดยนายเต่าออมตั้งแต่ปีที่ 1-20 ส่วนนายกระต่ายเริ่มออมปีที่ 11-20 ปีที่ 0 นายเต่า มีเงินออม 0 บาท นายกระต่าย มีเงินออม 0 บาท ปีที่ 5 นายเต่า มีเงินออม 36,706.99 บาท นายกระต่าย มีเงินออม 0 บาท ปีที่ 10 นายเต่า มีเงินออม 90,641.60 บาท นายกระต่าย มีเงินออม 0 บาท ปีที่ 15 นายเต่า มีเงินออม 169,889.24 บาท นายกระต่าย มีเงินออม 73,413.98 บาท ปีที่ 20 นายเต่า มีเงินออม 286,330.01 บาท นายกระต่าย มีเงินออม 181,283.20 บาท ผู้ชนะได้แก่… นายเต่า ! การออมหรือลงทุนในปริมาณเงินที่เท่ากัน ระยะเวลาที่ยาวนานกว่าจะช่วยสร้างผลตอบแทนได้มากกว่าตามหลักดอกเบี้ยทบต้น ดังนั้น เราทุกคนควรเริ่มต้นออมและลงทุนตั้งแต่เนิ่นๆ ถึงแม้ว่าอาจจะเป็นเงินน้อยนิด แต่ถ้าเทียบกับระยะเวลาแล้วก็คุ้มค่ากว่าที่จะไปรอเริ่มต้นออมตอนมีเงินมากๆ เพื่อหวังเห็นผลตอบแทนเป็นกอบเป็นกำ อย่าลืม นี่คือเกมระยะยาว ใครที่เริ่มก่อน คนนั้นได้เปรียบ ลงทุนศาสตร์ – Investerest.co
ระหว่างการออมด้วยจำนวนเงินที่มากแต่เริ่มต้นช้า กับการออมด้วยจำนวนเงินที่น้อยกว่าแต่เริ่มต้นก่อน วิธีไหนสร้างผลตอบแทนได้มากกว่ากัน มีวิธีคิด คือ ยกตัวอย่างให้กระต่ายออมเงินเดือนละ 1,000 บาทเป็นเวลา 10 ปี ขณะที่เต่าเลือกออมเงินเดือนละ 500 บาทเป็นเวลา 20 ปี โดยทั้งคู่ต่างลงทุนในกองทุนรวมอสังหาริมทรัพย์ เฉลี่ยแล้วได้ผลตอบแทนปีละ 8% เท่ากัน

ในปีที่ 0 เต่าจะมีเงินออม 0 บาท กระต่ายเองก็มีเงินออม 0 บาท
ทว่าเมื่อถึงปีที่ 5 เต่าจะมีเงินออม 36,706.99 บาท ขณะที่กระต่ายยังคงมีเงินออม 0 บาท
มาถึงปีที่ 10 เต่ามีเงินออม 90,641.60 บาท ทว่ากระต่ายยังมีเงินออม 0 บาท
ล่วงเลยมาถึงปีที่ 15 เต่ามีเงินออมแล้ว 169,889.24 บาท และกระต่ายเองก็มีเงินออม 73,413.98 บาท
สุดท้ายคือปีที่ 20 เต่าจะมีเงินออมอยู่ที่ 286,330.01 บาท ต่างจากกระต่ายซึ่งพึ่งมีเงินออมแค่ 181,283.20 บาทเท่านั้น

นั่นก็หมายความว่า ในการออมหรือลงทุนด้วยปริมาณเงินที่เท่ากัน ระยะเวลาที่ยาวนานกว่าจะช่วยสร้างผลตอบแทนได้มากกว่าตามหลักดอกเบี้ยทบต้น
ความรู้ทางการเงิน